Petri Rajala (poliitikko)

Petri Johannes Rajala (s. 24. kesäkuuta 1993 Tampere) on suomalainen kokoomuksen poliitikko, lakimies ja ekonomi. Rajala on Tampereen kaupunginvaltuuston ja Pirkanmaan liiton maakuntavaltuuston jäsen. Koulutukseltaan Rajala on oikeustieteen maisteri ja kauppatieteiden maisteri.

Poliittinen ura 
Kunnallisvaaleissa Rajala on ollut ehdolla kotikaupungissaan Tampereella kolme kertaa, vuosina 2012, 2017 ja 2021. Vuoden 2012 vaaleissa Rajala jäi varasijalle 252 äänen tuloksella. Vuoden 2017 vaaleissa hänet valittiin valtuuston varsinaiseksi jäseneksi 547 äänellä. Vuoden 2021 vaaleissa hänet valittiin jatkokaudelle valtuustoon 419 äänellä. Rajala oli myös ehdolla vuoden 2019 eduskuntavaaleissa Pirkanmaan vaalipiirissä, saaden yhteensä 448 ääntä.  

Rajala on ollut aktiivinen Kokoomusnuorten jäsen ja toiminut useissa järjestön luottamustoimissa, muun muassa Pirkanmaan Kokoomusnuorten puheenjohtajana sekä Kokoomusnuorten liittohallituksessa ja sen kansainvälisten asioiden työryhmässä ja Kokoomuksen Nuorten Tampereen Aluejärjestön puheenjohtajana.

Lähteet 

Kansallisen Kokoomuksen poliitikot
Tampereen kaupunginvaltuutetut
Vuonna 1993 syntyneet
Elävät henkilöt